b'\n_START_ARTICLE_\nKiller Elite\n_START_SECTION_\nSammendrag\n_START_PARAGRAPH_\nI 1980 reiser leiesoldatene Danny Bryce, Hunter, Davies og Meier i Mexico for \xc3\xa5 drepe en mann. Danny dreper ved et uhell mannen foran \xc3\xb8ynene p\xc3\xa5 mannens barn, f\xc3\xb8r han blir skadd under flukten. Danny blir sterkt ber\xc3\xb8rt av denne hendelsen, han slutter som leiemorder, og trekker seg tilbake til hjemlandet Australia. Ett \xc3\xa5r senere reiser Danny til Oman, hvor Hunter blir holdt fanget. Danny m\xc3\xb8ter en mann (Adewale Akinnuoye-Agbaje) som arrangerer forskjellige oppdrag for snikmordere, og Danny f\xc3\xa5r vite at Hunter godtok en jobb som han fikk seks millioner dollar for, men han klarte ikke \xc3\xa5 gjennomf\xc3\xb8re dette oppdraget. Hvis Danny ikke fullf\xc3\xb8rer oppdraget til Hunter, s\xc3\xa5 vil Hunter bli henrettet._NEWLINE_Danny blir introdusert til Sheikh Amr, en avsatt konge fra et lite omr\xc3\xa5de av Oman som vil at Danny skal drepe tre eks-soldater fra det britiske Special Air Service. Henholdsvis Steven Harris, Steven Cregg og Simon McCann som drepte hans tre eldste s\xc3\xb8nner under Dhofar-oppr\xc3\xb8ret. Danny m\xc3\xa5 ta opp tilst\xc3\xa5elsene deres p\xc3\xa5 video, og arrangere d\xc3\xb8dsfallene slik at det ser ut som ulykker. Han m\xc3\xa5 gj\xc3\xb8re dette f\xc3\xb8r den d\xc3\xb8dssyke Sheikh avg\xc3\xa5r ved d\xc3\xb8den. Dette vil gj\xc3\xb8re at sheikhens fjerde s\xc3\xb8nn, Bakhait, kan ta kontrollen over \xc3\xb8rkenomr\xc3\xa5det som hans far tidligere hadde regjert over. Hvis Danny mislykkes, vil Hunter bli likvidert. Danny gjenforenes med Davies og Meier som godtar \xc3\xa5 hjelpe ham i bytte mot en andel av pengene.'